Og það er vinnuvikan sem VR samdi um að stytta . Væri nú ekki gott að hætta aðeins fyrr í dag eða taka frí eftir hádegi á morgun ? Stytting á vinnutíma í verslunum Samkaupa Stytting vinnuvikunnar er flestum félagsmönnum VR ofarlega í huga þessi misserin enda tekur styttingin gildi 1. janúar næstkomandi . Gunnur Líf Gunnarsdóttir er framkvæmdastjóri mannauðssviðs Samkaupa en Samkaup rekur verslanir Nettó , Kjörbúðina , Krambúðina , Iceland , Seljakjör , Háskólaverslanir og Samkaup strax . Þar á bæ verður tekinn upp svokallaður mínútubanki þar sem starfsfólk safnar sér upp mínútum fyrir hverja unna stund . Gunnur Líf segir að fyrirtækið hafi þurft að huga að mörgum þáttum í aðdraganda vinnutímastyttingarinnar en starfsfólk Samkaupa er um 1300 talsins í 60 verslunum um allt land .